Sarh

Sarh is in stêd yn Tsjaad en is it haadplak fan de regio Moyen-Chari en it bisdom Sahr. It is de tredde stêd fan Tsjaad, nei N'Djamena en Moundou en leit oan de rivier Chari.

Sarh hat sa'n 110.000 ynwenners en is neamd nei de etnyske groep de Sara út Súd-Tsjaad.Britannica Online Encyclopedia. It plak hjitte foar 1972 Fort Archambault.

 Ut de skiednis 
Sarh waard stifte ûnder it Frânske koloniale bewâld foar lju dy't weromkamen út de wurkkampen anneks oan de oanlis fan it Kongo-Oseaan Spoar. Yn 1962 krige it plak in tekstylyndustry fan betsjutting en is no in wichtich middelpunt fan de katoenferwurkjende yndustry. Katoen docht it dêr bêst fanwege it gaadlike klimaat. Ek is it plak in sintrum fan kommersjele fiskerij. 

Sahr is ek in bekend útgeanssintrum, ferneamd om syn nachtlibben.  It Sarh National Museum lûkt minsken, en der is in fleanfjild (IATA-fleanfjildkoade SRH).

De ynwenners fan Sarh hiene yn 1990 te meitsjen mei in meningokokken meningitis-epidemy.The 1990 meningococcal meningitis epidemic of Sarh (Chad): how useful was an earlier mass vaccination?

 Demografy 
 Jier YnwennertalWorld Gazetteer: Chad 1993	 75 496 2008  108 061

 Underwiis 
Middelbere skoallen (Lycées)
 Lycée Ahmed Mangué (iepenbier)
 Lycée-Collège Charles Lwanga (partikulier, katolyk)
 Lycée-Collège Humanité (partikulier, baptisten)

Heger ûnderwiis:
 IUSAES - Institut Universitaire des Sciences Agronomiques et de l'Environnement de Sarh: tertiêr kolleezje stifte yn 1997

 Susterstêd 
  Cherbourg-Octeville yn Frankryk sûnt novimber 2001.

Kategory:Plak yn Tsjaad
Kategory:Plak stifte yn de 20e iuw